Onthou… om hoop te hê – IMPETUS
Onthou… om hoop te hê
'n Mens hoef seker nie te veel te sê of te ver te gaan om te sien hoe min hoop mense deesdae het nie. Daar is soveel negatiwiteit om ons vandag.
As jy enigsins die nuus so nou en dan kyk of lees sal jy weet dat die politieke, ekonomiese klimaat en rasse spanning iets is wat jou vinnig depressief maak.
Ek het toenemend met mense te doen wat depressief is omdat dinge om hulle nie uitwerk soos wat hulle gedink het dit sou nie of soos hulle graag wil nie.
As jy nie vandag met ware hoop lewe nie, sal jy baie gou negatief, moedeloos en hopeloos raak.
Maar waar vind jy hoop? As iets met jou gebeur vandag wat jou plat slaan en onkant vang, wat doen jy om môre weer op te staan met nuwe hoop dat dinge gaan uitwerk?
Kom ons wees eerlik, ons almal kry dae, partykeer weke wat ons depressief raak en dinge nie vir jou uitwerk nie. Wat maak jy dan?
Mens kom partykeer op hierdie plek en dan moet jy vir jouself preek en jouself regruk anders gaan jy afsak in 'n donker diep gaan waar jy baie moeilik gaan uitklim.
Maar hier is die dilemma: Om op God te hoop kom nie natuurlik vir ons nie.
Hoop is nie ons default of verstek opsie nie. Negatief, krities en moedeloos is die gevalle natuur wat ons het se default opsie. Dit is 'n stryd, dit is 'n geveg.
En party dae wen jy die geveg en ander dae verloor jy die geveg. John Piper praat van:
Illustrasie: Ek en my vrou Vanessa het feitlik 16 jaar van bewyse van die commitments van ons wil en God se genadige wil dat ons getroud is.
Ons het vroeër gesê, Hoop lek uit. Daarom moet jy daagliks by die bron van hoop uitkom.
Ons het ook gesê dat Hoop 'n aksie van jou wil en karakter is.
Daarom is 'n intensie om HOOP in jou lewe te bou nie genoeg nie.
Jy moet besluit om dinge te doen sodat jy hoop in jou lewe kan inbou.
Jak. 2:17 "So gaan dit ook met die geloof: as dit nie tot dade oorgaan nie, is dit
sonder meer dood." AFR53
Iets wat vir jou belangrik is gebeur nie vanself nie, dit kos 'n besluit om tyd daarvoor te maak sodat die effek daarvan oor die langtermyn op jou lewe kan wees.
Dit geld vir verhoudings, vir jou gesondheid, vir jou finansies, vir alles wat die moeite werd is in die lewe.
Mense wat hoop verloor. Het dit nie baie alledaags geword nie?
Ons kan selfs hoop met onsself of ons omstandighede verloor. (My eie situasie).
Die hoop dat ons nog kan verander. Die hoop dat daar vir ons 'n goeie toekoms is.
Die hoop dat dinge vir ons sal uitwerk, maar net God weet waar om in ons lewens te werk.
Charles Steinmetz was een van die wêreld se slimste mense in die veld van elektrisiteit. Niemand het in sy dag meer geweet as hy nie. Hy het die eerste generators gebou vir Henry Ford in sy eerste motorfabriek. Toe alles in plek was, het alles prefek gewerk. Danksy die elektriese genie van Charles Steinmetz het karre van die produksielyn gerol en het die profyt vir Henry Ford begin inrol. Dinge het vir 'n paar maande glad verloop.
Tot op 'n dag wat alles sonder waarskuwing tot 'n stilstand gekom het. Die Ford aanleg het donker geword. Hulle het geld by die uur verloor tot Ford se groot frustrasie. Toe kontak hulle vir Steinmetz, die brein agter die sisteem. Hy het opgedaag en onmiddellik begin werk. Hy het aan 'n paar skakelaars gewerk, 'n paar metertjies. Hy het gekyk na 'n paar van die motors, 'n paar knoppe gedruk en 'n paar drade verander. Toe sit hy die hoofskakelaar aan, die ligte het aangekom en die masjiene het weer begin werk. Alles was terug na normaal.
'n Paar dae later het Henry Ford 'n rekening van Steinmetz gekry van $10,000. Alhoewel Henry Ford 'n ryk man was teen die tyd kon hy sy oë nie glo nie. So verskriklike bedrag geld gaan hy nie betaal nie, die was buite die kwessie. Hy het agterop die rekening vir Charlie 'n boodskap geskryf: "Charlie, isn't this bill just a little high for a few hours of tinkering around with a few wires and switches?"
Steinmetz het ook op die rekening geskryf en dit terug gestuur. "For tinkering around on the motors: $10. For knowing where to tinker: $9,990. Total $10,000."
Henry Ford het die rekening betaal.
Wanneer jy jou lewe vir God oopmaak sodat Hy aan jou kan werk is dit baie soortgelyk. Om jou te laat groei is nie die moeilike deel nie. Maar net Hy weet presies waar in jou lewe jy nou iets nodig het wat net Hy kan herstel of genees. Jesus is die groot Geneesheer wat presies weet hoe om te diagnoseer en jou op 'n nuwe pad van groei te sit, as jy Hom toelaat.
Wie of wat is jou bron van Hoop? God is! Hy is jou bron van HOOP.
Hierdie tyd van die jaar is daar baie mense wat hopeloos lewe.
Hulle lewe het nie uitgewerk soos hulle gedink het nie en dan verloor hulle hoop.
Maar ek en jy moet hoop hê. Hoekom, want ons ken die bron van hoop.
As jou vertroue in die ware bron van hoop is dan sal jy besef dat tydelike goed of selfs mense jou altyd gaan teleurstel of eendag nie meer daar wees nie.
Ons moet draers van hoop wees. Hierdie Kersfees, moenie net saam al die doemprofete net verdoemenis uitspreek oor ons land en oor jouself nie.
Daar is net mense wat hoop verloor met 'n situasie. Maar as God aan jou kant is, dan is daar 'n toekoms. Dan is daar hoop, al sien jy dit nie nou met jou oë nie.
Hebr. 11:1 "Om te glo, is om seker te wees van die dinge wat ons hoop, om oortuig te wees van die dinge wat ons nie sien nie." AFR83